Document ID: 31994D0964

31994D0964
L 371/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 декември 1994 година
относно одобряване на плана за одобрение на предприятията, представен от Финландия, за търговията в Общността с домашни птици и яйца за люпене
(94/964/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), изменена с Директива 93/120/ЕИО на Съвета (2) и по-специално член 3, параграф 2 от нея,
като има предвид, че с писмо от 21 октомври 1994 г. Финландия представи план на Комисията;
като има предвид, че, след проучване на този план се установи, че той отговаря на изискванията на Директива 90/539/ЕИО на Съвета и по-специално на разпоредбите на приложение II;
като има предвид, че мерките, определени в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Планът, представен от Финландия относно одобрението на предприятията за търговия с домашни птици и яйца за люпене в Общността е одобрен.
Член 2
Финландия въвежда в сила законовите, подзаконови и административни разпоредби до 1 януари 1995 г. с цел прилагането на плана, посочен в член 1.
Член 3
Настоящото решение влиза в сила в деня на влизане в сила на Договора за присъединяване на Норвегия, Австрия, Финландия и Швеция и при условие че последният влезе в сила.
Член 4
Адресати на настоящото решение са държавите-членки.
Съставено в Брюксел на 28 декември 1994 година.

Labels: 17
10
3
6
18